Sabinet | Volume 106, Issue 3156
Volume 106, Issue 3156, 2003
Die Kerkblad - Volume 106, Issue 3156, October 2003
Volume 106, Issue 3156, October 2003
Al wat ek wens ... : uit die Woord
Author Human Coetzee
Source: Die Kerkblad 106, pp 2 –3 (2003)
Ek wens ... ek het meer tyd gehad. Ek wens ... Ek wens ek het meer geduld gehad as die kinders my so toets! 'n Mens sê dit gewoonlik om só die hoop uit te spreek dat jou lewe beter sal wees.
Op 31 Oktober, of die naaste Sondag daaraan, herdenk reformatoriese kerke wêreldwyd die groot gebeurtenis van die sestiende-eeuse Reformasie. Op daardie dag in 1517 het Maarten Luther sy 95 stellings aan die deur van die slotkerk in Wittenberg vasgespyker, waarmee 'n beweging begin is wat spoedig oor die hele Wes-Europa sou versprei en as die Reformasie of Hervorming bekend sou staan. Hoewel Gereformeerde kerke in die geheel meer aansluiting vind by die werk van Johannes Calvyn, is daar tog ook groot waardering vir die belangrike werk wat Luther gedoen het.
Nuwe kerklied : hoofartikel
Op Sondag 26 Oktober 2003 sal gemeentes landwyd saamkom om die nuwe omgedigte Psalms feestelik in gebruik te neem. Maar hoe skryf 'n mens sinvol oor so 'n gebeurtenis waaroor nogal uiteenlopende menings en gemengde gevoelens bestaan? Terwyl sommige feesvier, sal ander daaroor treur.
Sport en rassisme : hoofartikel
Source: Die Kerkblad 106, pp 5 –6 (2003)
Die jaar 2003 wemel van groot sportgeleenthede - in tennis, sokker, atletiek, krieket en rugby, om maar net enkele te noem. Sport speel 'n belangrike rol in baie mense se lewens.
So lees ek dit ... wat al my siekte genees - Psalm 103:3b : skrifstudie
Elke genesing is 'n daad van God. Dit wil Dawid met Psalm 103:3b sê. Sommige mense lees veel meer in dié teks. Hulle gebruik dit om te bewys dat 'n gelowige nie hoef siek te wees nie. Siekte kom van die duiwel. Telkens beloof God, soos hier, genesing van alle siektes. Aan hierdie belofte mag ons vashou. God gee genesing op gebed. Gebrek aan geloof kan as rede aangevoer word by gebrek aan genesing. Sommige mense glo vas hieraan. Ek wil graag die aandag vestig op die oënskynlik eenvoudige woorde van Psalm 103:3, wat 'n duidelike bewys skyn te wees van gebedsgenesing.
Ek en jy , en GOD, oor TRAUMA wat maak ons daarmee? : brandpunt
Source: Die Kerkblad 106, pp 7 –8 (2003)
Die meeste mense het al 'n ingrypende gebeurtenis beleef. Jy word daardeur só tot stilstand geruk dat jy nie normaal met jou lewe kan aangaan sonder om eers daarby stil te staan om dit te verwerk nie. Trauma kan beskryf word as die gevolge wat 'n mens beleef na 'n ingrypende gebeurtenis in sy lewe. Trauma is die wonde wat daardeur veroorsaak is. Trauma lê op 'n fisieke en 'n emosionele vlak, en in die verwerking van die ingrypende gebeurtenis werk dit ook deur na die geestelike- of geloofsvlak. Trauma kom onder andere voor by kinders wat gemolesteer word of is, by geliefdes wat agterbly na 'n selfmoord of gesinsmoord, by vroue wat 'n aborsie ondergaan of 'n miskraam beleef het, en by slagoffers van 'n kaping, roof, verkragting, afdanking, of owerspel.
Eenheid van die Teologie as wetenskap
Die Gereformeerde Kerke in Suid-Afrika het dwarsdeur die geskiedenis groot erns gemaak met die suiwer leer van die Bybel. Rondom die "herstigting" van die GKSA in 1859 was dit juis die leerstellige sake (en nie praktiese of politieke of ander sake nie) wat deurslaggewend was. In die Bybel word hierdie suiwer leer ook genoem die "gesonde" leer (vgl. 1 Tim. 1:10; 2 Tim. 4:3; Titus 2:1; dit is opmerklik dat Paulus die belangrikheid van hierdie "gesonde" leer juis op die harte van die twee jong dominees, Timoteus en Titus, druk). Hoe belangrik hierdie saak is, blyk ook daaruit dat die Bybel dit gelykstel met die ware of "gesonde" geloof. Calvyn verwys in hierdie verband na 1 Timoteus 3:9; 4:1, 6; 2 Timoteus 2:16; Titus 1:13; 2:2. Waar daar van die gesonde leer afgewyk word, kan daar nie meer sprake wees van 'n "gesonde" geloof nie.
Die redakteur gesels met ... prof. Jaap Helberg
Source: Die Kerkblad 106, pp 10 –12 (2003)
Prof. JL Helberg is op 4 Desember 1928 op Rooiberg (dist. Waterberg) gebore. Na voltooiing van sy teologiese studie bedien hy die gemeentes Rustenburg-Noord-Elandskraal (1954-1958) en Krugersdorp (1958-1961).
Nadenke oor ... die verhouding tussen die Gereformeerde Kerke in Suidelike Afrika (GKSEA)
Source: Die Kerkblad 106, pp 13 –15 (2003)
Hierdie artikel is vir kritiese kommentaar aan twee persone voorgelê wat vir 'n lang tydperk self intensief by hierdie kerklike gesprekke betrokke was, naamlik proff. JL Helberg (tot 1994) en JM Vorster. Die skrywer het dankbaar van hulle kommentaar gebruik gemaak, maar hy bly uiteindelik verantwoordelik vir die finale produk.
Die Hervorming ... herontdekking van die Woord
Dit is uit die geskiedenis van die Hervorming baie duidelik hoe sentraal die Bybel vir Luther en Calvyn was. Luther het hom reeds vóór 1517 intensief met die ondersoek van die Bybel besig gehou. In 1515 was hy in besonder besig met die brief aan die Romeine en het hy ook klas gegee daaroor. Sy bevrydende insig dat ons nie deur ons verdienste gered word nie, maar uit vrye guns alleen, is gebore uit sy omgang met die Woord. Hoe belangrik hy die Bybel geag het, ook vir die gewone gelowige, blyk uit die feit dat hy die hele Bybel in Duits vertaal het. Ook Calvyn het hom onvermoeid met die Bybel besig gehou. Hy het (ook op weeksdae!) daaruit gepreek en hy het oor byna al die boeke van die Bybel 'n verklaring geskryf.
Wat sê die NUWE HERVORMERS?
Die afgelope jaar of twee is daar in die openbare media lewendige debatte gevoer oor die sogenaamde Nuwe Hervorming. In 2002 het 'n bundel, Die nuwe Hervorming, van medewerkers aan hierdie beweging verskyn. Hiermee word iets van 'n geheelbeeld gebied van argumente wat in allerlei stukke in die debat aan die orde gekom het. Enkele van die twaalf artikels word genoem om 'n idee te gee van hulle beskouings.
Na 35 jaar in Burgersdorp : Potchefstroom toe! Die verhaal van die Teologiese Skool
Source: Die Kerkblad 106, pp 20 –22 (2003)
Die Teologiese Skool van die Gereformeerde Kerke en Potchefstroom is só sinoniem dat 'n mens jou byna nie kan indink dat toestande vroeër anders was nie. En dit was so hittete of die "Skooltjie" was nie op Potchefstroom gevestig nie.
Die mense van Gweru en Karoi
Author Piniel Muzenda
Om in Zimbabwe die evangelie te bedien, is aan die een kant ontmoedigend, omdat harde werk gereeld maar weer tot niet gaan. Aan die ander kant word mens weer vol moed wanneer die fondasies sterk gelê word en die werk bly vrugte lewer.
Wat maak ek met SPORT?
Source: Die Kerkblad 106, pp 24 –25 (2003)
Die oorspronklike doel met sport was 'n soek na vermaak of tydverdryf. Oor die verloop van dekades het sport egter al meer en meer geneig na strawwe kompetisie en strawwe voorbereiding en gegroei tot 'n ontsaglike bedryf. Hoe verder die kultuur ontwikkel, hoe meer floreer sport.
Het sy 'n kans? - geweld teen vroue
Author Erika Stutterheim
Geweld teen vroue verwys na fisiese sowel as emosionele geweld. Fisiese geweld se omskrywing is baie wyd, maar kom daarop neer dat dit ten doel het om fisiese pyn te veroorsaak, wat van 'n klap tot ernstige beserings, en selfs moord kan insluit. Emosionele geweld is nie fisies waarneembaar nie, maar die skade wat dit berokken, is soms erger as fisiese geweld. Hierdie vorm van geweld sluit isolasie, psigiese afbreking, ontwikkeling van vrees, skuldgevoelens en nog vele meer, in. Dit is ironies dat vroue tydens onderhoude baie van die genoemde optredes nie as geweld beskou nie. 'n Mens kry selfs die indruk dat hulle dit as aanvaarbaar en selfs as 'n normale deel van die huwelik beskou.
3x ABBA oor omgee, warmte en aanvaarding
Author Dick Steyn
Source: Die Kerkblad 106, pp 28 –30 (2003)
Een woord, drie betekenisse. Tog is hierdie drie betekenisse op 'n vreemde manier ten nouste aan mekaar verwant. In hierdie verwantskap is dit telkens van toepassing op die praktyk van ons kerklike en daaglikse lewe.
Die gawe van tale ... 'n persoonlike ondervinding in Pinkstergeledere
Author Jasper Van der Walt
Source: Die Kerkblad 106, pp 31 –33 (2003)
Wanneer iemand van "die gawe van tale" praat, roep dit onmiddellik die Pinkstergeloof by 'n mens op. Die Pinkstergeloof vind deesdae oor die hele wêreld by baie mense, veral die jeug, groot aanklank. In die eerste van drie artikels laat die skrywer hom uit oor die algemene gevoel wat daar by Gereformeerdes jeens hierdie geloofsgroep bestaan. Hy beskryf verder hoe hyself met hierdie geloofsgroep in aanraking gekom het en hoe dit deel van sy lewe geword het.
Iemand het tereg die Bybel 'n wonderlike Boek genoem. Sy inhoud bestaan uit wette, verhale, wysheidsliteratuur, liedere en profesieë; verder uit Evangelies, handelinge van die Heilige Gees deur die apostels, briewe en profesieë.
Die mens ... 'n toevallige produk van die natuur, of 'n skepsel van God wat Homself in die Skrif aan ons openbaar?
Source: Die Kerkblad 106, pp 36 –37 (2003)
Die huidige wêreldgees is nie-Christelik. Nie-Christene aanvaar nie dat alles afhanklik van God is nie. Hulle bevry hulle van sy oppergesag. Sommige van hulle reken dat hulle God nie nodig het om die bestaan van die wêreld en alle prosesse en gebeure in die heelal en op aarde te verklaar nie. Daarom herdefinieer hulle God deur Hom ver buite die wêreld te plaas, sodat Hy geen verbintenis van enige aard met die wêreld het nie. Aan die ander kant is daar nie-Christene wat 'n god wil behou wat immanent (inwonend) in die wêreld is. Dit vind ons in die New Age. Ander hervertolk God se immanensie op 'n panteïstiese wyse deur Hom gelyk te stel met die heelal of die lewe self.